Blatný potok (prítok Svätojánskeho potoka)

Blatný potok je vodný tok vo Volovských vrchoch a Hornádskej kotline na území okresu Spišská Nová Ves. Je to pravostranný prítok Svätojánskeho potoka v povodí Hornádu s dĺžkou približne 5 km a je tokom VI. rádu. 

 Priebeh toku 
Potok pramení v centre geomorfologickej časti Galmus, v Hnileckých vrchoch, ktoré sú podcelkom Volovských vrchov. Prameň vyviera v závere doliny Kolimažiarka, na severných svahoch Zbojského stola, pod hrebeňom spájajúcom Zbojský stôl () a Kopec (), v nadmorskej výške približne  Na hornom toku tečie severným smerom, priberajúc iba malé prítoky. V lokalite Blatná opúšťa Volovské vrchy a vteká do Hornádskej kotliny, jej podcelku Hornádske podolie a časti Vlašská kotlina. Stáča sa na východ, preteká malou vodnou nádržou a pokračuje už Blatnou dolinou, južným úpätím Maličkej ().Volovské vrchy – Krompachy. Turistická mapa. 1 : 50 000. Harmanec: VKÚ, a. s., 1999. Priberá krátky pravostranný prítok, stáča sa na severovýchod a následne, v lokalite Prostá, preteká vodnou nádržou Za Hurou, kde zároveň priberá aj významný pravostranný prítok z Prostej doliny. Preteká chatovou oblasťou, oblúkom sa opäť stáča na východ a napokon vteká do Rybníka pri Sabinke, kde v nadmorskej výške približne  napája Svätojánsky potok, pravostranný prítok rieky Hornád. Potok patrí do širšieho povodia rieky Slaná.

Potok pramení a preteká iba katastrálnym územím mesta Spišské Vlachy v okrese Spišská Nová Ves v Košickom kraji.

 Referencie 

 Pozri aj 
 Volovské vrchy, Hnilecké vrchy, Galmus
 Hornádska kotlina, Hornádske podolie, Vlašská kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Spišská Nová Ves
Kategória:Spišské Vlachy